L 522 Euroopa Liidu Teataja 24.2.2012 NÕUKOGU OTSUS, 14. veebruar 2012, seisukoha kohta, mille Euroopa Liit võtab Maailma Kaubandusorganisatsioonis seoses taotlusega Maailma Kaubandusorganisatsiooni eeskirjades erandi tegemiseks Euroopa Liidu poolt Pakistanile antavate täiendavate ühepoolsete kaubandussoodustuste puhul (2012/114/EL) EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) — Liit tegeleb praegu Euroopa Liidu poolt Pakistanile anta- vaid täiendavaid ühepoolseid kaubandussoodustusi käsit- levate õigusaktide vastuvõtmisega. Kuna 1994. aasta üldise tolli- ja kaubanduskokkuleppe (GATT 1994) I artikli lõike 1 ja XIII artikli kohaselt puudub vajalikus ulatuses erand liidu kohustustest, peab täiendavate ühepoolsete kaubandussoodustustega pakutud kohtlemist laiendama kõikidele teistele Maailma Kaubandusorganisat- siooni (WTO) liikmetele. Seetõttu on asjakohane taotleda vajalikus ulatuses erandit GATT 1994 I artikli lõikest 1 ja XIII artiklist vastavalt Maailma Kaubandusorganisatsiooni asutamislepingu (Marrakeši lepingu) IX artikli lõikele 3. (2) « Liit esitas vastava taotluse 18. novembril 2010 ning muutis seda 26. oktoobril 2011 ja 19. jaanuaril 2012 ning WTO peanõukogu peab kõnealust taotlust arutama. (3) — Seetõttu on asjakohane määrata kõnealuse taotluse suhtes kindlaks seisukoht, mille liit võtab WTO peanõukogus, ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht Maailma Kaubandusorganisatsiooni peanõukogus on kiita heaks Maailma Kaubandusorganisatsiooni eeskirjades erandi tegemine Euroopa Liidu poolt Pakistanile antavate täiendavate ühepoolsete kaubandussoodustuste puhul. Kõnealuse seisukoha esitab komisjon. Artikkel 2 Käesolev otsus jõustub selle vastuvõtmise kuupäeval. Brüssel, 14. veebruar 2012 Nõukogu nimel eesistuja M. LIDEGAARD